text: Hvørjar ætlanir hava valevnini og politisku flokkarnir um veðurlags- og náttúruátøk til løgtingsvalið? Tað hoyra vit ov lítið um, men nú kemur evnið á breddan. Veðurlagslóg Nú! og FNU eru farin undir eitt átak, sum skal svara hesum spurningunum.
text: #000002
text: Komandi dagarnar fara Veðurlagslóg Nú! og FNU at seta seg í samband við øll valevnini, ið stilla upp til løgtingsvalið fyri at spyrja tey um teirra áskoðanir og ætlanir innan orku, veðurlag og náttúru. Svarini verða savnaði á einari heimasíðu, har veljarar kunnu svara somu spurningum. Heimasíðan vísir síðan veljarunum, hvørji valevni, teir hava mest í felag við.
text: #000003
text: Endamálið er at vísa á møguleikarnar og skyldurnar hjá Løgtinginum at betra um gagnnýtsluna av okkara náttúru, at skerja útlátið munandi og at verja náttúruna. Á tann hátt kann Løgtingið bæði vera við til at bremsa veðurlagskreppuni, bøta um lívmargfeldið og betra um sjálvbjargni og trivnað.
text: #000004
text: Tilsamans eru 16 spurningar, og teir eru skrivaðir sum útsagnir, sum mann kann vera samd ella ósamd í.
text: #000005
text: Heimasíðan verður kunngjørd, tá kanningarúrslitini eru klár.
text: #000007
text: Eg vil fegin frætta nýtt frá FNU:
text: #000009